ตลาดหุ้นเอเชียไม่สดใสตาม “ดาวโจนส์” หลังราคาหุ้น APPLE ร่วงหนักวิตกยอดขาย iPhone ลดวูบ
ตลาดหุ้นเอเชียไม่สดใสตาม "ดาวโจนส์" หลังราคาหุ้น APPLE ร่วงหนักวิตกยอดขาย iPhone ลดวูบ
15 พ.ย. 2561

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดร่วงลงกว่า 200 จุดเมื่อคืน หลังจากราคาหุ้นแอปเปิลดิ่งลงอย่างหนัก อันเนื่องมาจากความกังวลที่ว่า แอปเปิลอาจประสบปัญหายอดขาย iPhone ที่ตกต่ำในช่วงไม่กี่ปีข้างหน้า
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,670.35 จุด ลดลง 176.13 จุด, -0.81%
ดัชนี SSE Composite ตลาดหุ้นจีนเปิดวันนี้ที่ 2,632.14 จุด ลดลง 0.10 จุด, -0.00%
ดัชนี HSI ตลาดหุ้นฮ่องกงเปิดวันนี้ที่ 25,862.18 จุด เพิ่มขึ้น 207.75 จุด, +0.81%
ดัชนี TAIEX ตลาดหุ้นไต้หวันเปิดวันนี้ที่ 9,806.58 จุด เพิ่มขึ้น 14.70 จุด, +0.15%
ดัชนี KOSPI ตลาดหุ้นเกาหลีใต้เปิดวันนี้ที่ 2,061.47 จุด ลดลง 6.58 จุด, -0.32%
ดัชนี FTSE STI ตลาดหุ้นสิงคโปร์เปิดวันนี้ที่ 3,042.70 จุด ลดลง 0.49 จุด, -0.02%
ดัชนี FBMKLCI ตลาดหุ้นมาเลเซียเปิดวันนี้ที่ 1,686.43 จุด ลดลง 1.98 จุด, -0.12%
นอกจากนี้ ตลาดยังได้รับแรงกดดันจากการร่วงลงของหุ้นกลุ่มธนาคาร ท่ามกลางความวิตกกังวลที่ว่า การที่พรรคเดโมแครตครองเสียงข้างมากในสภาผู้แทนราษฎรสหรัฐนั้น จะนำไปสู่การใช้มาตรการที่เข้มงวดต่อภาคธนาคาร
ขณะที่นักลงทุนจับตาข้อมูลเศรษฐกิจของสหรัฐที่มีกำหนดเปิดเผยในสัปดาห์นี้ ได้แก่ จำนวนผู้ขอรับสวัสดิการว่างงานรายสัปดาห์, ยอดค้าปลีกเดือนต.ค., ดัชนีภาคการผลิต (Empire State Manufacturing Index) เดือนพ.ย.จากเฟดนิวยอร์ก, ดัชนีการผลิตเดือนพ.ย.จากเฟดฟิลาเดลเฟีย, สต็อกสินค้าคงคลังภาคธุรกิจเดือนก.ย. และการผลิตภาคอุตสาหกรรมเดือนต.ค.